Hispano-Suiza 8

Hispano-Suiza 8 oli Hispaania ettevõtte Hispano-Suiza kaheksasilindriline, 90° silindriridadevahelise kaldenurga ja vedelikjahutusega lennuki V-mootor, mis töötati välja 1914. aastal ning oli Esimese maailmasõja ajal liitlaste kõige levinum lennukimootor. Hispano-Suiza 8 mootoreid ja selle variante toodeti kokku 21 tehases Hispaanias, Prantsusmaal, Suurbritannias, Itaalias ja Ameerika Ühendriikides. Hispano-Suiza 8A arendas võimsust 140 hj, suurema töömahuga Hispano-Suiza 8F saavutas 330 hj.
Arendus ja tootmine.
Esimese maailmasõja puhkedes asus Barcelonas asunud Hispano-Suiza auto- ja mootoritehas tootma varustust sõjaväele. Muuhulgas alustas firma peainsener Marc Birkigt oma edukast V8 automootorist arendama lennukimootorit. Hispano-Suiza 8A (tehase tähistus HS-31) esimene prototüüp valmis 1915. aasta veebruaris.
Esimesed mootorid olid konstruktsioonilt sarnased aluseks võetud automootorile: kaheksa 90° nurga all asunud silindrit olid samuti töömahuga 11,76 liitrit, arendades 1900 pöördel minutis võimsust 140 hj. Hoolimata välisest sarnasusest oli lennukimootorit oluliselt täiustatud. Väntvõll oli valmistatud ühest tükist sepistatud terasest. Silindriplokid olid valatud alumiiniumist ja konstruktsioonilt monoplokk. Kõik süütemehhanismi osad (küünlad, magneetod), samuti muud eluliselt tähtsad osad nagu näiteks klapivedrud, olid dubleeritud.
Hispano-Suiza pakkus uut mootorit 1915. aasta veebruaris Prantsusmaa sõjaministeeriumile ning sellele sooritati sel ajal tavaline katse enne kasutusse lubamist – 15 tundi tööd täisvõimsusel. Mootor läbis selle katse probleemideta. Kuna aga prantsuse mootorifirmad ei soovinud hispaania konkurenti nii lihtsalt oma turule lasta, siis nende lobitöö tulemusel korraldati mootorile veel korduskatse – 50 tundi tööd stendil täisvõimsusel. Ükski prantsuse mootor ei olnud veel sellist katset läbinud, kuid HS-31 läbis 21. juulil 1915 ka selle katse.
Sõjaministeerium esitas seepeale tellimuse Hispano-Suiza 8A seeriatootmiseks ning samuti anti välja tellimus uue mootoriga 1-kohalise hävituslennuki loomiseks. Selle tulemuseks oli Louis Béchereau' poolt konstrueeritud SPAD VII, mis aitas liitlastel taastada oma ülemvõim õhulahinguis.
Versioonid.
Hispano-Suiza firmasisene tähistus oli lühemalt HS- ja seejärel tüübi number, või siis pikalt välja kirjutatult Hispano-Suiza tüüp 31.
Prantsusmaa sõjaväes kasutati nende tähistust kujul Hispano-Suiza (tootjafirma) 8 (silindrite arv) A (mootori seeria) b (variant) r (muu atribuut), kokku Hispano-Suiza 8Abr.
 150 hj 2000 pöördel minutis, tootmist alustati 1915. aasta juulis. Suure nõudluse tõttu asuti mootorit litsentsi alusel tootma Prantsusmaal, Suurbritannias (nimetuse Wolseley Adder all), Itaalias (Nagliati Firenzes ja Itala/SCAT Torinos). Kokku toodeti ligi 6,000 selle versiooni mootorit.
 180 hj 2100 pöördel minutis, surveaste tõsteti senise 4,7 pealt 5,3-ni. Seeriatootmises 1917. aasta algusest.
(1929) stardivõimsus 210 hj.
 200 hj, surveaste 5,3:1, reduktor 0,75:1. HS-36 oli 8B sünkroniseeritud Lewis kuulipildujaga.
 200 hj 2300 pöördel minutis, surveaste 4,7:1, reduktor 0,585:1.
 200 hj, surveaste 4,8:1, reduktor 0,75:1. 
 220 hj, surveaste 5,3:1, reduktor 0,75:1.
 220 hj, surveaste 5,3:1, reduktor 0,75:1.
 300 hj 2,100 pöördel minutis. Ilma reduktorita 8F oli 18,5 liitrise töömahuga 8B, mida kavatseti kasutada pommituslennukitel. Hoolimata suuremast massist ( 256 kg) leidis kasutust ka hävituslennukitel, näiteks Nieuport-Delage NiD 29 ja Martinsyde Buzzard. Reduktorist loobumine suurendas ka mootori töökindlust.
sarnane 8F versioonile.
 surveaste 5,3:1.
CAMS 38 Schneideri karika võidusõidulennukile loodud 380 hj versioon.
(1926) suurema töömahuga, stardivõimsus 350 hj.
 Litsentsi alusel Wolseley Motors Ltd. tehases toodetud 8Aa.
 180 hj, surveaste 5,3:1.
 200 hj, surveaste 5,3:1. 
 210 hj 2,000 pöördel minutis.
 200 hj, surveaste 4,7:1, reduktor 0,593:1.
 200 hj, surveaste 4,7 :1, reduktor 0,593:1.
 200 hj, surveaste 4,7:1, reduktor 0,593:1.